Həbsolunanların işi ilə bağlı aşağıda təsvir olunan məlumatlar Human Rights Watch təşkilatının tədqiqatçılarının 2013-cü ilin aprel-may aylarında apardığı araşdırma və müsahibələrə əsaslanır. Məlumatların toplanması üçün Əzizov, Bağırov və Məlikovun vəkilləriylə şəxsən müsahibələr aparılıb, Ramazanovun vəkili ilə isə telefonla əlaqə saxlanılıb. Hər iş üzrə son məlumatları öyrənmək üçün biz vəkillərlə mütəmadi olaraq əlaqə saxlamışıq. Həmçinin, Məlikovun işi ilə onun atası və həmkarlarından bir nəfəri; Əzizovun məsələsi ilə əlaqədar NİDA hərəkatının digər üzvlərini; və Ramazanovun məsələsi ilə bağlı tanınmış vəkil Aslan İsmayılovla əlaqə saxlanılıb.